Diari Oficial de la Generalitat Valenciana


Sumari del DOGV 6367, del 01-10-2010 (2010/10144)

Informació pública del projecte de revisió simplificada del Pla General de València i documentació complementària.
------------------------------------------------------------------------------------------------------------------

### Dades del document

Número de DOGV
:   6367

Data del DOGV
:   01-10-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/10391


Data del document
:   27-09-2010

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació pública del projecte de revisió simplificada del Pla General de València i documentació complementària. [2010/10124]  
El Ple de l'Ajuntament, en la sessió de 24 de setembre de 2010, va adoptar l'acord següent:  
«Vista la proposta de revisió simplificada del Pla General d'Ordenació Urbana de València i la seua documentació complementària, i el dictamen favorable de la Comissió Informativa d'Habitatge, Grans Projectes i Urbanisme, s'acorda:  
Primer  
Sotmetre a informació pública el projecte de revisió simplificada del Pla General d'Ordenació Urbana de València junt amb la memòria ambiental, l'estudi del paisatge, el Catàleg estructural de béns i espais protegits i la resta de documentació complementària, pel termini de dos mesos comptador a partir de la publicació dels corresponents anuncis en el Diari Oficial de la Comunitat Valenciana i en un diari no oficial d'àmplia difusió de la localitat, això sense perjudici de la publicació addicional de l'anunci de sotmetiment a informació pública a la pàgina web de l'Ajuntament de València ().  
Segon  
Suspendre l'atorgament de llicències urbanístiques i ambientals en aquelles àrees on les noves determinacions suposen una modificació del règim urbanístic vigent i, en particular, en els àmbits de sòl urbà inclòs en les unitats d'execució la delimitació de les quals es proposa en aquesta revisió simplificada del Pla General, en els àmbits on es modifica l'ordenació detallada en compliment de convenis prèviament aprovats i subscrits o per una altra circumstància, en els immobles inclosos en el Catàleg estructural -llevat dels àmbits delimitats com a conjunt o nucli històric tradicional, espai de protecció arqueològica o àrea de vigilància arqueològica-, i en l'àmbit del pla especial de la Punta que ha sigut inclòs en el nou sector de sòl urbanitzable la Punta, delimitat en aquesta revisió simplificada del Pla General d'Ordenació Urbana (primer tram del carrer Jesús Morante Borrás, entre l'avinguda de Natzaret i l'autovia del Saler).  
Tercer  
Sol·licitar un informe als òrgans competents de les administracions públiques, d'acord amb la normativa reguladora de les seues competències respectives, i a les empreses que gestionen o exploten infraestructures de serveis essencials o d'utilitat pública i, en particular, als que es detallen tot seguit, que inclouen els que indica la Resolució la directora general de Gestió del Medi Natural de la Conselleria de Medi Ambient, Aigua, Urbanisme i Habitatge de 6 de novembre de 2009:  
- Informe de les conselleries d'Educació i Sanitat.  
- Informe de la Conselleria de Cultura quant a les afeccions d'elements culturals, patrimonials i etnogràfics.  
- Informe de l'organisme de conca respecte a la justificació de la disponibilitat dels recursos hídrics i domini públic hidràulic.  
- Informe d'EPSAR en relació amb les aigües residuals generades pel nou Pla General.  
- Informe de l'Àrea d'Espais Naturals Protegits (respecte als terrenys subjectes a un règim de protecció especial).  
- Informe preceptiu i vinculant del Ministeri de Foment, Direcció General d'Aviació Civil, en relació amb les servituds aeronàutiques.  
- Informe de la Direcció General per a la Biodiversitat de la Costa i el Mar sobre els aspectes i en la forma que determina l'article 210 del Reglament de Costes.  
- Informe del Servei d'Ordenació del Territori de la Conselleria de MAUV, en relació amb les zones amb risc d'inundació establides en el PATRICOVA.  
- Informe de la Direcció General de Canvi Climàtic en relació amb els aspectes acústics i la contaminació atmosfèrica i lumínica de la revisió.  
- Informe de la Direcció General d'Ordenació del Territori i del Paisatge sobre les afeccions paisatgístiques i d'ordenació del territori (en especial les derivades del PAT) i sobre els usos autoritzats per a les zones qualificades com a sòl no urbanitzable de protecció especial de l'horta grau 1.  
- Informe de les administracions que tinguen competència sobre carreteres i la resta d'infraestructures.  
Quart  
Remetre la memòria ambiental, l'estudi de necessitats hídriques, l'estudi acústic, l'estudi del paisatge i el Catàleg estructural de béns i espais protegits a les administracions competents perquè emeten els informes sectorials corresponents.   
Cinqué  
Sol·licitar un dictamen dels municipis de Massamagrell, Massalfassar, Albuixech, Albalat del Sorells, Alfara del Patriarca, Museros, Meliana, Almàssera, Bonrepòs i Mirambell, Vinalesa, Alboraya, Tavernes Blanques, Moncada, Bétera, Godella, Rocafort, Burjassot, Paterna, Mislata, Quart de Poblet, Xirivella, Picanya, Paiporta, Sedaví, Alfafar, Llocnou de la Corona, Massanassa, Catarroja, Albal, Silla, Sollana i Sueca, com a municipis limítrofs al terme municipal de València.  
Sisé  
Acordar l'ordenació i gestió conjunta del sector la Torre sud, del Pla General d'Ordenació Urbana de València, i el sector SUD-2 del Pla General d'Ordenació Urbana de Sedaví, definint les determinacions estructurals d'un sector comú, la Torre sud, mitjançant les fitxes de planejament i gestió incloses en la revisió simplificada del Pla General d'Ordenació Urbana de València per al sector esmentat, que en defineixen l'extensió territorial als efectes que estableix l'article 92 de la Llei Urbanística Valenciana. De conformitat amb l'acord plenari de l'Ajuntament de Sedaví de 13 de maig de 2010, la tramitació de l'ordenació detallada i la seua gestió correspondran a l'Ajuntament de València, que donarà audiència a l'Ajuntament de Sedaví abans de l'adopció de qualsevol acord que afecte el sector i li comunicarà les resolucions i acords adoptats».  
De conformitat amb el que estableix l'article 83.2.a de la Llei 16/2005, de 30 de desembre, Urbanística Valenciana (LUV), s'obri el període d'informació pública perquè s'hi presenten al·legacions, durant el termini de dos mesos comptador des de l'endemà de la publicació d'aquest anunci, al Registre d'Entrada de l'Ajuntament o també, de forma electrònica, a través de la pàgina web , apartat «Al·legacions a la revisió simplificada del Pla General de València»; el projecte diligenciat del pla estarà dipositat, per a consulta pública, a les dependències de l'Ajuntament, síties al carrer d'Amadeu de Savoia, 11 (edif. Tabaquera), planta baixa, Oficina d'Informació, de 09.00 a 14.00 hores, i podrà consultar-se, així mateix, la documentació exposada al públic a través de la pàgina web d'Urbanisme ().   
València, 27 de setembre de 2010.- El secretari: Manuel Latorre Hernández.